
26 DR.30.11.2006 

 

Seperkara lagi yang saya hendak bangkitkan juga ialah mengenai Balai Seni 
Lukis.  Balai Seni Lukis Negara juga tidak mendapat sambutan yang baik. Apabila saya 
membuat lawatan, saya dapati tidak lah seperti di luar-luar negara yang lain, di negara-
negara yang maju di mana Balai Seni Lukis Negara selalu menjadi pusat tumpuan 
pelancong dan juga pelancong dalaman tetapi malangnya, kita punya Balai Seni Lukis 
Negara yang begitu indah di Kuala Lumpur ini tidak mendapat ramai kunjungan 
daripada pelawat-pelawat. 

Oleh yang demikian, saya rasa sudah sampai pada masanya pihak 
kementerian membuat satu program untuk bagaimana merancakkan lagi lawatan-
lawatan ke Balai Seni Lukis Negara. Di samping itu juga, Balai Seni Lukis Negara ini 
bukan sahaja sekadar untuk mempamerkan lukisan-lukisan, tetapi ia ada juga arca-
arca yang lain patut dipamerkan termasuklah seni architecture juga patut dipamerkan.  
Malangnya baru-baru ini hadiah kepada pemenang-pemenang dalam pelbagai bidang 
seni ini tadi, seni architecture tidak dimasukkan. Yang ini, persoalan saya.... 

Tuan Pengerusi [Datuk Lim Si Cheng]:  Yang Berhormat boleh gulung. 

Dato' Mahadzir bin Mohd. Khir [Sungai Petani]: Persoalan saya, mengapa 
ia tidak diberi perhatian oleh pihak kementerian ini.  Yang akhir sekali ialah berkenaan 
dengan Perbadanan Kemajuan Kraf Tangan Malaysia. Saya rasa kementerian tidak 
juga berbuat apa-apa program mengenai dengan promosi kraf tangan kita di Malaysia.  
Lebih-lebih lagi pada masa akan datang, di mana 2007 dijadikan Tahun Melawat 
Malaysia. 

 Saya rasa tidak banyak kraf tangan yang kita dapat hasilkan. Oleh yang 
demikian, pihak kementerian ini perlulah mencari jalan yang baik untuk membuat 
segala macam promosi. Kalau kita pergi Langkawi umpamanya, kita lihat semua 
barang-barang kraf tangan kebanyakannya daripada Thailand. Jadi, mengapa tidak kraf 
tangan tempatan, local diberi perhatian yang khusus.  Sekian, terima kasih. 

 Tuan Pengerusi [Datuk Lim Si Cheng]: Baik. Cukup, Yang Berhormat.  Yang 
Berhormat bagi Jerai. 

12.00 tgh. 

 Dato' Paduka Haji Badruddin bin Amiruldin [Jerai]: Terima kasih, Tuan 
Pengerusi. Saya ada dua sahaja. Tidak mahu makan masa yang banyak iaitu Butiran 
030000, Kebudayaan dan Kesenian - 030100 dan FINAS. 

 Tuan Yang di-Pertua, saya cukup tertarik dan mengucapkan tahniah kepada 
The New Straits Times kerana dalam iklannya kita dapat lihat tiga anak Malaysia 
daripada kaum India, Melayu dan Cina apabila mereka berlari dalam hujan untuk 
menaiki bas dan kita dapat lihat apabila mereka bercakap dan berbincang, di sini 
menunjukkan betapa mesranya anak Malaysia kita ini. Nombor satunya ini adalah 
kerana untuk iklan surat khabar New Straits Times. Baguslah tetapi iklan itu mengambil 
dan membangunkan budaya sayang menyayangi antara kaum dalam negara kita ini... 

 Tuan Pengerusi [Datuk Lim Si Cheng]: Macam Yang Berhormat dengan 
Yang Berhormat bagi Tebraulah, selalu bincang. 

 Dato' Paduka Haji Badruddin bin Amiruldin [Jerai]: Ya. Bincang. Saya 
tanya dia kalau saya hendak bercakap bahasa Mandarin, saya tanya dia. Dia beritahu 
saya takut kalau saya tersilap cakap. Semalam saya bercakap, dia sebut Ahie.  Ahie itu 
adalah auntie. Ini baik. Kita memahami. Ahso itu tua sikit daripada Ahie...  [Ketawa]  Ini 
bahasa yang kita harus fahami antara satu sama lain. 

 Tuan Teng Boon Soon [Tebrau]:  ‘Ah ie’ lebih tua... 

 Dato' Paduka Haji Badruddin bin Amiruldin [Jerai]: Ahie lebih tua daripada 
Ahso.  Macam tambi.  Tambi itu ialah abang atau ane... 

 Tuan Pengerusi [Datuk Lim Si Cheng]: Itu yang mana satu butirannya, Yang 
Berhormat? 

 Dato' Paduka Haji Badruddin bin Amiruldin [Jerai]: Itu butiran tambahan, 
Tuan Pengerusi...  [Ketawa] Saya mahu iklan-iklan macam ini. Macam Petronas bagus. 
Dia iklan macam mana budak-budak Malaysia bersama-sama. Saya harap pihak 
FINAS memberi satu bimbingan kepada syarikat iklan dan syarikat perfileman supaya 
banyak mengadakan filem begini.  



Seperkara lagi yang saya hendak bangkitkan juga ialah mengenai Balai Seni Lukis. Balai Seni Lukis Negara juga tidak mendapat sambutan yang baik. Apabila saya membuat lawatan, saya dapati tidak lah seperti di luar-luar negara yang lain, di negara- negara yang maju di mana Balai Seni Lukis Negara selalu menjadi pusat tumpuan pelancong dan juga pelancong dalaman tetapi malangnya, kita punya Balai Seni Lukis Negara yang begitu indah di Kuala Lumpur ini tidak mendapat ramai kunjungan daripada pelawat-pelawat. Oleh yang demikian, saya rasa sudah sampai pada masanya pihak kementerian membuat satu program untuk bagaimana merancakkan lagi lawatan- lawatan ke Balai Seni Lukis Negara. Di samping itu juga, Balai Seni Lukis Negara ini bukan sahaja sekadar untuk mempamerkan lukisan-lukisan, tetapi ia ada juga arca- arca yang lain patut dipamerkan termasuklah seni architecture juga patut dipamerkan. Malangnya baru-baru ini hadiah kepada pemenang-pemenang dalam pelbagai bidang seni ini tadi, seni architecture tidak dimasukkan. Yang ini, persoalan saya.... Tuan Pengerusi [Datuk Lim Si Cheng]: Yang Berhormat boleh gulung. Dato' Mahadzir bin Mohd. Khir [Sungai Petani]: Persoalan saya, mengapa ia tidak diberi perhatian oleh pihak kementerian ini. Yang akhir sekali ialah berkenaan dengan Perbadanan Kemajuan Kraf Tangan Malaysia. Saya rasa kementerian tidak juga berbuat apa-apa program mengenai dengan promosi kraf tangan kita di Malaysia. Lebih-lebih lagi pada masa akan datang, di mana 2007 dijadikan Tahun Melawat Malaysia. Saya rasa tidak banyak kraf tangan yang kita dapat hasilkan. Oleh yang demikian, pihak kementerian ini perlulah mencari jalan yang baik untuk membuat segala macam promosi. Kalau kita pergi Langkawi umpamanya, kita lihat semua barang-barang kraf tangan kebanyakannya daripada Thailand. Jadi, mengapa tidak kraf tangan tempatan, local diberi perhatian yang khusus. Sekian, terima kasih. Tuan Pengerusi [Datuk Lim Si Cheng]: Baik. Cukup, Yang Berhormat. Yang Berhormat bagi Jerai. 12.00 tgh. Dato' Paduka Haji Badruddin bin Amiruldin [Jerai]: Terima kasih, Tuan Pengerusi. Saya ada dua sahaja. Tidak mahu makan masa yang banyak iaitu Butiran 030000, Kebudayaan dan Kesenian- 030100 dan FINAS. Tuan Yang di-Pertua, saya cukup tertarik dan mengucapkan tahniah kepada The New Straits Times kerana dalam iklannya kita dapat lihat tiga anak Malaysia daripada kaum India, Melayu dan Cina apabila mereka berlari dalam hujan untuk menaiki bas dan kita dapat lihat apabila mereka bercakap dan berbincang, di sini menunjukkan betapa mesranya anak Malaysia kita ini. Nombor satunya ini adalah kerana untuk iklan surat khabar New Straits Times. Baguslah tetapi iklan itu mengambil dan membangunkan budaya sayang menyayangi antara kaum dalam negara kita ini... Tuan Pengerusi [Datuk Lim Si Cheng]: Macam Yang Berhormat dengan Yang Berhormat bagi Tebraulah, selalu bincang. Dato' Paduka Haji Badruddin bin Amiruldin [Jerai]: Ya. Bincang. Saya tanya dia kalau saya hendak bercakap bahasa Mandarin, saya tanya dia. Dia beritahu saya takut kalau saya tersilap cakap. Semalam saya bercakap, dia sebut Ahie. Ahie itu adalah auntie. Ini baik. Kita memahami. Ahso itu tua sikit daripada Ahie... [Ketawa] Ini bahasa yang kita harus fahami antara satu sama lain. Tuan Teng Boon Soon [Tebrau]: 'Ah ie' lebih tua... Dato' Paduka Haji Badruddin bin Amiruldin [Jerai]: Ahie lebih tua daripada Ahso. Macam tambi. Tambi itu ialah abang atau ane... Tuan Pengerusi [Datuk Lim Si Cheng]: Itu yang mana satu butirannya, Yang Berhormat?. Dato' Paduka Haji Badruddin bin Amiruldin [Jerai]: Itu butiran tambahan, Tuan Pengerusi... [Ketawa] Saya mahu iklan-iklan macam ini. Macam Petronas bagus. Dia iklan macam mana budak-budak Malaysia bersama-sama. Saya harap pihak FINAS memberi satu bimbingan kepada syarikat iklan dan syarikat perfileman supaya banyak mengadakan filem begini.